	— Деца — каза директорът, — вашият другар се е държал по най-отвратителен начин с Бул… с господин Дюбон. За такова неуважение спрямо по-високостоящ и по-възрастен човек не може да се намери извинение. И така, вашият другар ще напусне училището. Той, разбира се, ни най-малко не е помислил за огромната мъка, която причинява на своите родители. И ако в бъдеще не вземе мерки, той ще отиде в затвора, защото така завършват всички невежи. Нека това да ви послужи за пример!